open-index/open-wikipedia-markdown huggingface dataset:
M/S Finnmill

**M/S Finnmill** () on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2002 Nanjingin kaupungissa Kiinassa. Laivan bruttovetoisuus on 25&nbsp;654 GT ja nettovetoisuus 7&nbsp;696 NT. Kuollutta painoa (aluksen kantavuus) on 11&nbsp;322 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. *Finnmill* on rekisteröity Suomen lipun alle ja sen kotisatama on Helsinki.

Finnmillin sisaraluksia ovat M/S Finnpulp, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor Jutlandia.

## Käyttöhistoria

23. elokuuta 2001 alus laskettiin vesille. 

25. huhtikuuta 2002 alus luovutettiin Nordic Forest Terminalsin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Samana päivänä alus myös aikarahdattiin Finnlines Cargo Servicen liikenteeseen. Kesäkuussa 2002 alus aloitti liikennöinnin reitillä Helsinki–Kotka–Lyypekki–Rauma. Nykyisin alus on Suomen, Ruotsin ja Saksan välisessä liikenteessä.

28. helmikuuta 2008 Finnlines ilmoitti ostavansa aluksen. Luovutus tapahtui huhtikuussa, jolloin alus myös rekisteröitiin Ruotsin lipun alle. Kotisatamaksi tuli Malmö. 

## Lähteet

## Aiheesta muualla
*Finnmillistä Finnlinesin sivuilla
*Fakta om Fartyg – M/S Finnmill
Rufus W. Cobb

**Rufus Willis Cobb** (25. helmikuuta 1829 – 26. marraskuuta 1913) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1878–1882. 

Cobb syntyi Alabamassa ja opiskeli siellä sekä Tennesseen yliopistosta. Hän valmistui Tennesseestä vuonna 1850. Hän oli lakimies. 

Cobb valittiin Alabaman senaattiin vuosina 1872 ja 1876. Hänet valittiin kuvernööriksi 1878 ja uudelleen 1880. Vuonna 1882 häntä seurasi Edward A. O’Neal. Elämänsä viimeiset vaiheet hän vietti Birminghamissa, Alabamassa.

## Lähteet
Edward A. O’Neal

**Edward Asbury O’Neal** (20. syyskuuta 1818 – 7. marraskuuta 1890) oli Etelävaltioiden eversti Yhdysvaltain sisällissodassa. Hän toimi myöhemmin Alabaman demokraattisena kuvernöörinä vuosina 1882–1886. Häntä edelsi Rufus W. Cobb ja seurasi Thomas Seay.
 
O’Neal kuoli Alabamassa 72-vuotiaana. Hänen poikansa oli poliitikko Emmet O’Neal, joka toimi Alabaman kuvernöörinä 1910-luvulla.

## Lähteet
Thomas Seay

**Thomas Seay** (20. marraskuuta 1846 – 30. maaliskuuta 1896) oli yhdysvaltalainen demokraattisen puolueen poliitikko, joka toimi Alabaman kuvernöörinä 1886–1890. 

Seay syntyi Reuben ja Ann McGee Seayn pojaksi. Perhe muutti pojan ollessa 12-vuotias Greensboroon. Seayn yliopisto-opinnot keskeytti Yhdysvaltain sisällissodan puhkeaminen, mutta sodan jälkeen hän palasi Southern Universityyn ja valmistui 1867. 

Seay oli vuonna 1874 ensimmäistä kertaa ehdolla Alabaman senaattiin. Hän onnistui 1876 ja istui senaatissa kymmenen vuotta, joista 1884–1886 sen puheenjohtajana. Hänet valittiin Alabaman kuvernööriksi vuonna 1886 ja uudelleen 1888. 

Seay meni 12. heinäkuuta 1875 naimisiin Ellen Smawin kanssa. Pari sai pojan ja tyttären, mutta vaimo kuoli vuonna 1879. Vuonna 1881 tuleva kuvernööri meni uusiin naimisiin Clara de Lesdernierin kanssa ja sai neljä lasta.

Seayn seuraaja Alabaman kuvernöörinä oli Thomas G. Jones. Hän kuoli Greensborossa 49-vuotiaana. 

## Lähteet
Andromeda (yhtye)

**Andromeda** on ruotsalainen progressiivista metallia soittava yhtye. Yhtye perustettiin vuonna 1999, ja samana vuonna ilmestyi myös ensimmäinen demo. Yhtye on julkaissut tähän mennessä neljä albumia, joista kolmas sisältää samat kappaleet kuin toinen, mutta kolmannella albumilla laulaa yhtyeen uudempi laulaja David Fremberg. Uusin albumi on vuonna 2011 julkaistu *[[Manifest Tyranny]]*.

## Kokoonpano

* Johan Reinholdz - Kitara
* David Fremberg - Laulu
* Thomas Lejon - Rummut
* Martin Hedin - Kosketinsoittimet
* Fabian Gustavsson - Basso

### Entiset jäsenet
* Lawrence Mackrory - Laulu
* Gert Daun - Basso
* Jakob Tanentsapf - Basso

## Diskografia
**Studioalbumit**
* 
* 
* 
* 
* 
* 

**DVD:t**
* 
*
Thomas G. Jones

**Thomas Goode Jones** (26. marraskuuta 1844 Macon – 28. huhtikuuta 1914 Montgomery) oli yhdysvaltalainen demokraattisen puolueen poliitikko, joka toimi Alabaman kuvernöörinä 1890–1894.  

Jones muutti Alabamaan jo lapsena. Hän meni 20. joulukuuta 1866 naimisiin Georgena Caroline Birdin kanssa. Pari sai kolmetoista lasta, joista neljä kuoli varhaisessa lapsuudessa.

Ennen valintaansa kuvernööriksi Jones toimi Alabaman edustajainhuoneen jäsenenä 1884–1888 ja puhemiehenä 1886–1888. Kuvernööriaikansa jälkeen hän toimi vuodesta 1901 kuolemaansa saakka liittovaltion tuomarina Alabamassa. Hänet nimitti tuomariksi presidentti Theodore Roosevelt.

Jonesia edelsi Alabaman kuvernöörinä Thomas Seay ja seurasi William C. Oates.

## Lähteet
William C. Oates

**William Calvin Oates** (1833 – 9. syyskuuta 1910) oli Etelävaltioiden eversti ja Yhdysvaltain demokraattisen puolueen poliitikko, joka toimi Alabaman kuvernöörinä 1894–1896. 

Oates syntyi Alabamassa William ja Sarah Oatesin pojaksi. Hän opiskeli lakia ja liittyi Etelävaltioiden asevoimiin vuonna 1861. Oatesia edelsi Alabaman kuvernöörinä Thomas G. Jones ja seurasi Joseph F. Johnston. 

## Lähteet
Joseph F. Johnston

**Joseph Forney Johnston** (23. maaliskuuta 1843 – 8. elokuuta 1913) oli yhdysvaltalainen demokraattisen puolueen poliitikko, joka toimi Alabaman kuvernöörinä 1896–1900.
 
Johnston kuului Yhdysvaltain senaattiin vuosina 1907–1913. Hänen seuraajakseen Alabaman kuvernööriksi valittiin William J. Samford. Tämä oli kuitenkin osavaltion ulkopuolella hakemassa hoitoa terveysongelmiinsa, ja hänen tilallaan virkaa hoiti William D. Jelks.

## Lähteet
Razz

**Razz** on erityisesti anglosaksisessa maailmassa suosittu avopokerin muoto. Se muistuttaa seitsemän kortin avopokeria sillä erotuksella, että razzissa huonoin käsi on paras. Razzia pelataan tavallisesti "ace-to-five low"-muodossa, eli ässä on alin kortti ja 5-4-3-2-A vahvin käsi. Razzissa ei tunneta suoria eikä värejä. Jokereita ei käytetä.

Razz-jako pelataan seuraavasti. Aluksi pelaajille jaetaan kaksi piilokorttia ja yksi avokortti. Seuraa panostuskierros. Sitten vielä mukana olevat pelaajat saavat yhden kerrallaan kolme näkyvää korttia, ja jokaista korttia seuraa panostuskierros. Lopuksi jaetaan vielä yksi piilokortti. Jokaisella loppuun asti pelanneella on seitsemän korttia - neljä näkyvää ja kolme kuvapuoli alaspäin olevaa korttia.

Razzia pelataan tavallisesti limiittipelinä alkupanoksin. Ensimmäisellä kierroksella panostamisen aloittaa se pelaaja, jolla on korkein näkyvä kortti (*bring it in*). Ensimmäisellä kierroksella jokainen pelaaja sijoittaa pottiin myös alkupanoksen eli *anten*.

Razzia on pelattu World Series of Pokerissa vuodesta 1973. Nykyisin pelimuoto ei ole kovin suosittu, mutta sitä pelataan yhtenä pelinä ("kirjain R") H.O.R.S.E.-turnauksissa.

## Aiheesta muualla

* Säännöt englanniksi 
* Säännöt suomeksi
William D. Jelks

**William Dorsey Jelks** (7. marraskuuta 1855 – 13. joulukuuta 1931) oli yhdysvaltalainen demokraattisen puolueen poliitikko. Hän oli kotoisin Alabamasta ja valmistui Mercerin yliopistosta. 

Jelks aloitti poliittisen uransa Union Springsin kaupunginvaltuutettuna 1870-luvun lopulla. Samoihin aikoihin hän aloitti uran sanomalehtialalla, ostettuaan lehdet *Union Springs Herald and Times* ja *Eufaula Times and News*. Paitsi lehtien omistaja, hän oli myös toimittaja. Vuonna 1898 hänet valittiin Alabaman senaatin jäseneksi ja vuonna 1900 sen puhemieheksi.

Senaatin puhemies Jelks toimi joulukuussa 1900 virkaatekevänä kuvernöörinä, kun Joseph F. Johnstonin seuraajaksi vasta valittu William J. Samford kärsi terveysongelmista. Alabamassa ei ollut tuohon aikaan varakuvernöörin virkaa. Samford menehtyi kesäkuussa 1901, ja Jelksistä tuli virallisesti uusi kuvernööri. Jelks valittiin marraskuussa 1902 neljän vuoden jatkokaudelle. Entinen kuvernööri Joseph F. Johnston oli haastanut hänet demokraattien esivaaleissa, mutta Jelks voitti selvällä erolla.

Jelks lähti keväällä 1904 osavaltiosta saadakseen hoitoa tuberkuloosiin, ja kuvernöörin virkaa hoiti maaliskuuhun 1905 saakka Russell Cunningham. Jelks toimi palattuaan kuvernöörinä vielä tammikuuhun 1907, jolloin häntä seurasi B. B. Comer. Kuvernöörivuosiensa jälkeen Jelks perusti Protective Life -vakuutusyhtiön ja toimi sen johdossa 1920-luvun lopulle saakka.

Jelks oli naimisissa Alice Shorterin kanssa ja hänellä oli yksi lapsi. Jelks kuoli joulukuussa 1931, 76-vuotiaana, sydänkohtaukseen.

## Lähteet
Elegy

**Elegy** on Amorphiksen kolmas studioalbumi ja ensimmäinen, jolla esiintyy laulaja Pasi Koskinen. Albumin sanoitukset on käännetty lähes suoraan vanhoista suomalaisista balladeista ja Elias Lönnrotin *[[Kanteletar]]*-runoista.

*Elegyllä* Amorphiksen musiikki muuttui progressiivisemmaksi, mutta silti albumilla on paljon vivahteita death metalista ja folk metalista. *Elegyn* nimikappale on Amorphiksen historian pisin kappale yli 7 minuutin kestollaan.

Levytys tehtiin vuonna 1995 Tukholmassa Sunlight-studiolla, mutta vain kitara- ja rumpuosuudet. Muu äänitys tehtiin Suomessa ja miksaus Liverpoolissa.

## Kaupallinen menestys
Kesään 1997 mennessä albumia oli myyty jo yli 130&nbsp;000 kappaletta.

## Kappaleet

## Kokoonpano

*Esa Holopainen &ndash; soolokitara, sitar kappaleissa 1 ja 11
*Pekka Kasari &ndash; rummut
*Tomi Koivusaari &ndash; murinalaulu, rytmikitara, tamburiini
*Pasi Koskinen &ndash; laulu
*Olli-Pekka Laine &ndash; basso
*Kim Rantala &ndash; kosketinsoittimet, harmonikka kappaleessa 11

## Arvostelut
* Desibeli.net: 
* Imperiumi: 8/10

## Lähteet
* https://www.allmusic.com/album/elegy-mw0000183171

### Viitteet

## Aiheesta muualla
* Sanoitukset Amorphiksen kotisivuilla
* 
*
Yankee Stadium (1923)

**Yankee Stadium** oli Yhdysvalloissa New Yorkin Bronxissa sijaitsevan New York Yankees -baseballjoukkueen kotistadion. Aikaisemmin se toimi myös New York Giants -joukkueen amerikkalaisen jalkapallon otteluiden kotikenttänä. Stadionilla järjestettiin myös lukuisia huipputason nyrkkeilyotteluita.

Stadionin rajennustyöt aloitettiin 5. toukokuuta 1922, ja se valmistui 18. huhtikuuta 1923. Rakentaminen maksoi 2,5 miljoonaa dollaria. 1920- ja 1930-luvuilla stadionille tehtiin parannuksia, joilla katsojakapasiteettia saatiin nostettua lähes 80&nbsp;000 paikkaan. Vuonna 1973 aloitettiin stadionin peruskorjaus. Peruskorjaus maksoi 48 miljoonaa dollaria ja se kesti kaksi vuotta. Stadion avattiin uudelleen 15. huhtikuuta 1976. Peruskorjauksessa katsojakapasiteetti laski 54&nbsp;000 paikkaan. Kesäkuussa 2005 päätettiin uuden stadionin rakentamisesta. Uusi New Yankee Stadium valmistui vanhan stadionin viereen huhtikuussa 2009. Vanhan Yankee Stadiumim purkaminen aloitettiin samana vuonna ja tilalle rakennettiin puisto.

## Lähteet

## Aiheesta muualla

* Stadion New York Yankeesin sivuilla
Normaalifloora

**Normaaliflooraksi** kutsutaan ihmisissä ja muissa eläimissä asustavia yleisiä mikrobeja. Normaaliflooran mikrobit elävät esimerkiksi paksusuolessa, iholla ja suun, nenän sekä emättimen limakalvoilla. Normaaliflooraan luokitellut mikrobit eroavat taudinaiheuttajiksi eli patogeeneiksi luokitelluista mikrobeista ennen kaikkea siinä, että patogeeneillä on kyky tunkeutua myös ehjiin elimiin.    

## Yleistä

Normaaliflooran mikrobit eivät tunkeudu sellaisiin elimiin, jotka ovat esimerkiksi ehjän limakalvon, ihon tai hammaskiilteen suojaamia, mutta ovat silti potentiaalisia taudinaiheuttajia. Normaaliflooran mikrobit ovat vaarattomia ihmislle tai muulle isäntäeläimelle niin kauan kuin ne pysyvät solunulkoisessa tilassa. Jos elinten rajapinnoille on päässyt syntymään immuunipuolustuksen aiheuttamia kudosvaurioita, normaaliflooraan kuuluvat mikrobit saattavat kuitenkin kulkeutua elinten ja solujen sisään vauroittaen niitä ja johtaen terveysongelmiin. Esimerkiksi suuri osa hammasmädän sairastuttamassa hampaassa kasvavista bakteereista on suun limakalvolla eläviä maitohappobakteereita ja *[[Escherichia coli]]* -niminen normaaliflooran bakteeri saattaa aiheuttaa virtsatieinfektion.    

Eräiden normaaliflooran suolistobakteerien on myös osoitettu lisäävän lihomistaipumusta tai riskiä sairastua epilepsiaan.   

Immuunijärjestelmän tehtävänä on estää normaaliflooraa kasvamasta liian suureksi, minkä ajatellaan ylläpitävän immuunijärjestelmän toimintakuntoa. Elimistön solujen ulkopuolella pysyttelevä normaalifloora kilpailee lisäksi patogeenien kanssa elintilasta ja saattaa tuottaa myös patogeenien lisääntymistä häiritseviä aineita.  

Normaaliflooraan kuuluvat suolistobakteerit tuottavat eräitä vitamiineja, kuten biotiinia ja K-vitamiinia.

Valmisruokien emulgointiaineena käytetty karboksimetyyliselluloosa ja polysorbaatti saattavat muuntaa normaalisti vaarattomia suolistobakteereita siten, että suoli tulehtuu.

## Katso myös
*Mikrobiomi
*Mikrobiologia
*Bakteeri
*Symbioosi

## Lähteet
*

### Viitteet

## Aiheesta muualla
*Tieteen termipankki: Normaalifloora
*
Troika (huvipuistolaite)

**Troika** on huvipuistolaite. Siinä on kolme vartta, joissa vaunut eli gondolit ovat kiinni. Varret nousevat ylös hydrauliikan avulla ja samalla vaunut pyörivät. Troika on saksalaisen Huss Maschinenfabrikin valmistama. Sellainen hankittiin Tampereen Särkänniemen ensimmäiseksi laitteeksi. 

Troikan kapasiteetti on suuri (käyttäjämäärä jopa 870 käyttäjää tunnissa). Laite voidaan asentaa betoniperustalle, tai sitä voidaan myös kuljettaa käyttökohteesta toiseen.

Keskusrakenteen muodostavan kehyksen varassa on kuulalaakeroitu pyörijäyksikkö, josta haarautuu kolme kannatinvartta. Niiden päissä ovat kuulalaakeripesät, joihin kiinnittyvät planeettapyörät. Gondolien kiinnitysvarret puolestaan ovat kiinni planeettapyörissä. Kuhunkin gondoliin mahtuu seitsemän matkustajaa.

Laite toimii kolmivaihevirtaa käyttävillä sähkömoottoreilla, ja sen tehontarve on 87 kilowattia käyttöä ja 45 kilowattia valaistusta varten. Sitä voidaan ajaa joko automaattisesti tai käsiohjauksella.
William J. Samford

**William James Samford** (16. syyskuuta 1844 – 11. kesäkuuta 1901) oli yhdysvaltalainen demokraattisen puolueen poliitikko. 

Samford oli koulutukseltaan juristi. Hän aloitti poliittisen uransa 1870-luvun alussa ja toimi vuosina 1879–1881 Yhdysvaltain edustajainhuoneen jäsenenä, vuonna 1882 Alabaman edustajainhuoneen jäsenenä ja vuosina 1884–1888 sekä 1892–1896 Alabaman senaatin jäsenenä. Alabaman senaatissa ollessaan hän toimi myös kahtena vuonna sen puhemiehenä.

Samford valittiin Joseph F. Johnstonin seuraajana Alabaman kuvernööriksi vuonna 1900. Hän ei pystynyt terveysongelmien vuoksi toimimaan kuvernöörinä heti kautensa alkamisen jälkeen, vaan virkaa hoiti joulukuussa 1900 tilapäisesti osavaltion senaatin puhemies William D. Jelks. Samford pääsi aloittamaan 26. joulukuuta 1900 ja toimi kuvernöörinä kuolemaansa, kesäkuuhun 1901 saakka. Hänen seuraajakseen nousi William D. Jelks.

## Lähteet
Russell Cunningham

**Russell McWhortor Cunningham** (25. elokuuta 1855 – 6. kesäkuuta 1921) oli yhdysvaltalainen demokraattisen puolueen poliitikko.

Varakuvernööri Cunningham hoiti tilapäisesti Alabaman kuvernöörin virkaa vuosina 1904–1905, jolloin William D. Jelks oli osavaltion ulkopuolella. Palattuaan Jelks toimi kuvernöörinä vuoteen 1907.  

Cunningham pyrki vuonna 1906 demokraattien kuvernööriehdokkaaksi, mutta hävisi esivaaleissa Braxton Bragg Comerille. Cunningham palasi varakuvernöörivuosiensa jälkeen lääkäriksi, jona oli työskennellyt 1870-luvulta alkaen.

## Lähteet
B. B. Comer

**Braxton Bragg Comer** (7. marraskuuta 1848 – 15. elokuuta 1927) oli yhdysvaltalainen demokraattisen puolueen poliitikko, joka toimi Alabaman kuvernöörinä 1907–1911.

Comer syntyi John Fletcher Comerin ja Catherine Drewry Comerin neljänneksi pojaksi ja opiskeli Alabaman yliopistossa, Georgian yliopistossa sekä Virginian Emory and Henry Collegessa.

Comer toimi vuonna 1920 lyhyesti Yhdysvaltain senaatissa. Häntä edelsi Alabaman kuvernöörinä William D. Jelks ja seurasi Emmet O’Neal.

## Lähteet
Varsovan laulu

**Varsovan laulu** on Matti Kassilan ohjaama suomalainen elokuva vuodelta 1953. Elokuva kertoo viinan salakuljettajien ja poliisin välisistä yhteenotoista. Elokuvaa kuvattiin Helsingin keskustassa ja Hampurissa syksyllä 1952.

## Näyttelijät

## Tuotanto

Matti Kassila on muistelmissaan kertonut, että tämän hänen itsensä ja Juha Nevalaisen käsikirjoittaman ja tuottajan painostuksesta mukaan tulleen Valentin Chorellin dramatisoiman elokuvan tarkoitus oli olla paljon enemmän *[[cinéma verité]]* -elokuva, mutta muun muassa budjetti rajoitti kuvaukset Hampurissa pelkiksi sataman yleiskuviksi. Osin englanninkielisenä elokuva oli tarkoitettu myös kansainväliseen levitykseen, missä ei onnistuttu. 

## Arviot

Aikalaisarviossaan Jerker A. Eriksson (*[[Nya Pressen (1921–1974)|Nya Pressen]]*) ei antanut ymmärtämystä Kassilan työtavalle: ”...hänen ohjaustyönsä on joitakin reippaita jaksoja lukuun ottamatta rahvaanomaista ja perustuu tehokeinoihin, siitä puuttuu kurinalaisuus ja se on hidastempoista.” Näyttelijät ja erityisesti näyttelijöiden valinta saivat kiitosta. Esimerkiksi Paula Talaskivi (*[[Helsingin Sanomat]]*) kirjoitti: ”Henkilövalinta on kaikkein parhaita. Kassilalla näyttääkin olevan oikea silmä tähän niin kuin vain harvalla meikäläisellä.” Samoin kuvaaja Kalle Peronkoski sai kiitosta esimerkiksi Modest Savtschenkolta (*[[Työkansan Sanomat]]*).

Myöhemmiltä kriitikolta elokuva on saanut kiitosta paitsi erinomaisen näyttelijäntyön, myös kuvauksen oivaltavan visuaalisuuden osalta. Elokuvassa yhdistetään viranomaisten dokumenttiaineistoa englanninkieliseen melodraamaan. Kriitikko Arto Pajukallio (*Helsingin Sanomat* 14.11.2011) kehotti vertaamaan sitä runsaat puoli vuosisataa nuorempaan elokuvaan *[[Rööperi (elokuva)|Rööperi]]* ja kysyi, kumpi puhuttelee todenmukaisemmin.

## Lähteet
Charles Henderson

**Charles Henderson** (26. huhtikuuta 1860 – 7. tammikuuta 1937) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1915–1919. 

Henderson oli kotoisin Troystä, Alabamasta, ja hänet on haudattu sinne. Kaupungissa sijaitsee hänen mukaansa nimetty high school. Hendersonia edelsi Emmet O’Neal ja seurasi Thomas Kilby.

## Lähteet
Thomas Kilby

**Thomas Erby Kilby, Sr.** (9. heinäkuuta 1865 – 22. lokakuuta 1943) oli yhdysvaltalainen demokraattisen puolueen poliitikko. 

Kilby toimi Alabaman varakuvernöörinä 1915–1919 ja kuvernöörinä 1919–1923. Jälkimmäisessä virassa häntä edelsi Charles Henderson ja seurasi William W. Brandon. 

## Lähteet
William W. Brandon

**William Woodward Brandon** (5. kesäkuuta 1868 Talladega, Alabama – 7. joulukuuta 1934) oli yhdysvaltalainen demokraattisen puolueen poliitikko, lakimies ja sotilas.

Brandon opiskeli lakia Alabaman yliopistossa ja työskenteli lakimiehenä Tuscaloosassa. Brandon palveli myös vuosia Yhdysvaltain asevoimissa ja osallistui upseerina myös Yhdysvaltain espanjan sotaan.

Brandon toimi Alabaman kuvernöörinä 1923–1927. Vuonna 1924 hän jätti osavaltion 21 päiväksi: varakuvernööri Charles McDowell hoiti hänen virkaansa yhden päivän ajan heinäkuussa.

Vuonna 1927 Brandonia seurasi Bibb Graves.

## Lähteet
Charles McDowell

**Charles Samuel McDowell, Jr.** (17. lokakuuta 1871 – 22. toukokuuta 1943) oli yhdysvaltalainen poliitikko.

McDowell toimi Alabaman varakuvernöörinä 1923–1927. Heinäkuussa 1924 hän hoiti Alabaman kuvernöörin virkaa päivän ajan William W. Brandonin jätettyä osavaltion 21 päiväksi. 

McDowell syntyi Eufaulassa, Alabamassa ja valmistui Alabaman yliopistosta. Hän oli lakimies ja toimi vuosina 1908–1912 Eufaulan pormestarina. Hänet valittiin Alabaman senaattiin vuonna 1918.
Bibb Graves

**David Bibb Graves** (1. huhtikuuta 1873 – 14. maaliskuuta 1942) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1927–1931 ja uudelleen 1935–1939.

## Lähteet
Emmet O’Neal

**Emmet O’Neal** (23. syyskuuta 1853 – 7. syyskuuta 1922) oli yhdysvaltalainen demokraattisen puolueen poliitikko, joka toimi Alabaman kuvernöörinä 1911–1915. Hänen isänsä Edward A. O’Neal oli toiminut samassa virassa 1880-luvulla.

O’Nealia edelsi B. B. Comer ja seurasi Charles Henderson.

## Lähteet
Vicente Riva Palacio

**Vicente Riva Palacio Guerrero** (1832 – 1896) oli meksikolainen kenraali, joka taisteli tasavaltalaisten puolella vuosina 1862–1867 eurooppalaisia interventiojoukkoja vastaan.

Kenraali Riva Palacion joukot ottivat osaa keisari Maksimilianin viimeisen linnakkeen, Querétaron, piiritykseen. Vangiksi joutunut keisari Maksimilian lahjoitti ennen teloitustaan ratsunsa Riva Palaciolle kiitokseksi tämän osoittamasta inhimillisyydestä tappion hetkellä. Keisari Maksimiliania vastaan käydyssä oikeudenkäynnissä häntä puolusti kenraali Vicente Riva Palacion isä, Mariano Riva Palacio, eräs Meksikon parhaista asianajajista.

Vicente Riva Palacio oli eräs niitä harvoja tasavaltalaisarmeijan upseereja, jotka selvisivät sodasta hengissä. Hän oli gran señor, runoilija, dramaturgi, kirjailija, ministeri, diplomaatti ja historioitsija. Riva Palacio joutui 1883 vapaamielisten mielipiteittensä takia lähes vuodeksi vankilaan, jossa hän kirjoitti osan suuresta historiateoksesta, *México a través de los siglos*. Teoksella on laajan suosionsa ja tärkeytensä vuoksi ollut Meksikolle tavaton merkitys. Teoksesta otetaan edelleenkin uusia painoksia. Vuosina 1886–1896 Vicente Riva Palacio toimi kuolemaansa saakka Meksikon suurlähettiläänä Madridissa.

## Lähteet
*Soto, Crispín Duarte; *Coronel Nicolás Romero, episodios heroicos*. Painettu Mexicon osavaltion kustantamana 1988.
Virumaa

**Virumaa** () on virolainen muinaismaakunta, joka nykyään jakautuu Itä-Virumaan ja Länsi-Virumaan maakuntiin. Viron valtion suomenkielinen nimi juontuu Virumaan nimestä.

## Lähteet
Benjamin M. Miller

**Benjamin Meek Miller** (13. maaliskuuta 1864 – 6. helmikuuta 1944) oli yhdysvaltalainen demokraattisen puolueen poliitikko. 

Miller syntyi Oak Hillissä, Alabamassa, ja toimi lakimiehenä. Hän oli Alabaman kuvernööri vuosina 1931–1935. Häntä edelsi ja seurasi Bibb Graves. 

Miller oli presbyteeri ja kuoli Selmassa, Alabamassa 79-vuotiaana. 

## Lähteet
Frank M. Dixon

**Frank Murray Dixon** (25. heinäkuuta 1892 Oakland, Kalifornia – 11. lokakuuta 1965 Birmingham, Alabama) oli yhdysvaltalainen demokraattisen puolueen poliitikko.

Dixon toimi Alabaman kuvernöörinä vuosina 1939–1943. Häntä edelsi Bibb Graves ja seurasi Chauncey Sparks.

Dixon osallistui vapaaehtoisena ensimmäiseen maailmansotaan. Heinäkuussa 1918 hänen ohjaamansa kone ammuttiin alas Soissonsin yllä Ranskassa ja hän loukkaantui niin, että hänen oikea jalkansa jouduttiin amputoimaan. Ranskan hallitus myönsi Dixonille myöhemmin Croix de Guerre -mitalin.

## Lähteet
Chauncey Sparks

**George Chauncey Sparks** (8. lokakuuta 1884 – 6. marraskuuta 1968) oli yhdysvaltalainen demokraattisen puolueen poliitikko, joka toimi Alabaman kuvernöörinä 1943–1947. Hän oli uudelleen ehdolla 1950. 

Sparks vaikutti loppuelämänsä lakialalla ja kuoli Eufaulassa 1968.

## Lähteet
Albert Brewer

**Albert Preston Brewer** (26. lokakuuta 1928 Bethel Springs, Tennessee – 2. tammikuuta 2017) oli yhdysvaltalainen lakimies ja poliitikko, joka toimi Alabaman kuvernöörinä 1968–1971.

Ennen Brewerin nousemista Alabaman varakuvernööriksi hän oli istunut vuosina 1955–1966 kolme kautta Alabaman edustajainhuoneessa. Vuodesta 1963 hän oli Alabaman edustajainhuoneen puhemies. 

Brewer oli Alabaman varakuvernööri Lurleen Wallacen toimiessa kuvernöörinä. Wallace kuoli syöpään vuonna 1968, jolloin Brewer nousi kuvernööriksi. Vuonna 1971 häntä seurasi aiemminkin kuvernöörinä toiminut George Wallace. Brewer sai eniten ääniä demokraattien esivaalin ensimmäisellä kierroksella, mutta hävisi Wallacelle toisella kierroksella.

## Lähteet
The Mooney Suzuki

**The Mooney Suzuki** on rock and roll -yhtye, joka perustettiin vuonna 1996. Heiltä on ilmestynyt neljä albumia: *The Mooney Suzuki*, *People Get Ready*, *Electric Sweat* ja *Alive & Amplified*. Yhtyeen nimi tulee ensimmäisiltä kahdelta 1970 -luvun saksalaiselta laulajilta: Krautrock-yhtyeeltä Can, Malcolm Mooney ja Damo Suzuki.

## Diskografia
### Studioalbumit
**[[People Get Ready]]* (5. syyskuuta 2000)
**[[Electric Sweat]]* (12. toukokuuta 2003)
**[[Alive & Amplified]]* (20. syystkuuta 2004)
**[[Have Mercy]]* (19. kesäkuuta 2007)

### Kokoelmat
**Now We Are 5* (1998, Sonic Unyon Records)
**New Wave Explosion* (1999, Super 8)
**A Fistful of Rock 'n' Roll* (2000, Tee-Pee)
**Estrus 100% Apeshit Rock Sampler Vol. 2* (2000, Estrus)
**Fields and Streams* (2002, Kill Rock Stars)
**New Blood the New Rock and Roll Vol. 2* (2002, Artrocker)
**[[School of Rock]] Soundtrack* (2003, Atlantic Records)
**The New Indie Alive and Amplified For 2005* (2005, Universal)
**Have Mercy* (2007, Elixia Records)

### EP:t
**The Mooney Suzuki* (elokuu 1999)
**[[Maximum Black]]* (18. syyskuuta 2006)

### Singlet
**Taking Me Apart* (1998)
**Love Is Everywhere* (1998)
**Turn My Blue Sky Black* (1999)
**Your Love Is a Gentle Whip* (2000)
**Hot Shitter* (2002)
**Oh Sweet Susanna* (29. huhtikuuta 2002)
**Hey Joe* (2003)
**In a Young Man's Mind* (14. heinäkuuta 2003)
**Shake That Bush Again* (2004)
**Alive & Amplified* (17. tammikuuta 2005)

## Aiheesta muualla
*Virallinen kotisivusto
* 
*interview with The Mooney Suzuki Gearwire.com:issa
*PUNKCAST#179 Live-video
Tokio Okei

__NOTOC__
**Tokio Okei** on tamperelaisen Jann Wilde & Rose Avenuen debyyttialbumi. Albumi julkaistiin 21. helmikuuta 2007 levymerkillä Hype Records.

Albumi nousi Suomen virallisen listan sijalle 9.

## Kappaleet
# Tokio Okei 
# Boys Out of New York
# A Fine Day for Revolution
# Every Heartbeat
# Lover Lover Lover
# Days of Delirium
# Mr.Wilde
# Metropolis
# Soft Is Selling
# Nothing But the Sky
# Suicide Radio
# Song for Those Who

;Bonusraidat
# Cinnamon
#14 Rock'n'Roll Dreams

## Kokoonpano
* Jann Wilde – laulu, kitara, koskettimet
* Ardé – kitara, laulu
* René – bassokitara
* Tender Rexx – rummut, laulu

## Arvostelut
* Desibeli.net: 
* Dome.fi: 
* Soundi: 

## Lähteet
Jim Folsom

**James Elisha ”Jim” Folsom, Sr.** (9. lokakuuta 1908 – 21. marraskuuta 1987) oli yhdysvaltalainen demokraattisen puolueen poliitikko, joka toimi Alabaman kuvernöörinä 1947–1951 sekä uudelleen 1955–1959. 

Jim Folsomin (Sr.) poika Jim Folsom, Jr. (s. 1949) toimi Alabaman kuvernöörinä 1993–1995.

## Lähteet
Gordon Persons

**Seth Gordon Persons** (5. helmikuuta 1902 – 29. toukokuuta 1965) oli yhdysvaltalainen demokraattisen puolueen poliitikko.

Persons toimi Alabaman kuvernöörinä vuosina 1951–1955. Häntä edelsi ja seurasi Jim Folsom. 

Persons syntyi ja kuoli Alabaman Montgomeryssä. Silta Mobilesta etelään on nimetty hänen mukaansa.

## Lähteet
Jere Beasley

**Jere Locke Beasley** (s. 12. joulukuuta 1935) on yhdysvaltalainen lakimies ja poliitikko.

Beasley syntyi Tylerissä, Texasissa. Hän toimi Alabaman varakuvernöörinä George Wallacen jouduttua murhayrityksen kohteeksi Marylandissa 15. toukokuuta 1972. Wallace jäi Marylandiin toipumaan, ja Beasley nousi tilapäiseksi kuvernööriksi.

Varakuvernööriaikansa jälkeen Beasley perusti vuonna 1979 lakiasiaintoimiston, joka tunnetaan 2010-luvulla nimellä Beasley, Allen, Crow, Methvin, Portis & Miles, P.C.

Beasley meni vuonna 1958 naimisiin Sara Bakerin kanssa, ja hänellä on kolme lasta.

## Lähteet
Ali Zitouni

**Ali Zitouni** (, s. 11. tammikuuta 1981 Tunis) on tunisialainen entinen jalkapalloilija. Hän pelasi aktiiviurallaan hyökkääjänä. Zitouni pelasi urallaan kotimaansa lisäksi pitkään myös Turkin pääsarjassa.

## Ura
Zitouni aloitti uransa vuonna 1996 kotikaupunkinsa joukkueessa Espérancessa. Tunisian pääsarjassa Ligue Professionnelle 1:ssä Zitouni pelasi kaudella 1999–2000 ja voitti saman tien maalikuninkuuden 19 osumalla.

### Al-Ahli
Zitouni pelasi kauden 2004–2005 lainalla Arabiemiirikuntien pääsarjassa Al Ahlissa. Kauden aikana hän teki kolme maalia pelaamassaan 21 ottelussa. Pääsarjassa joukkue sijoittui seitsemänneksi. Sen sijaan UAEFA cupissa joukkue eteni aina loppuotteluun saakka. Al Ahli kuitenkin hävisi loppuottelun lopulta rangaistuspotkuilla.

### Espérance
Zitouni palasi kaudeksi 2005–2006 takaisin Tunisiaan. Hän teki kauden aikana vain kolme maalia 18 sarjaottelussa ennen siirtymistään lainalle Ranskaan.

### Troyes
Helmikuussa 2006 Zitouni siirtyi Troyesiin puolen vuoden lainasopimuksella. Kauden aikana hän pelasi vain yhden ottelun Ligue 1:ssä Olympique Marseillea vastaan.

### Antalyaspor
Zitouni palasi takaisin Espéranceen lainasopimuksensa päätyttyä kaudeksi 2006–2007. Hän kuitenkin allekirjoitti tammikuussa 2007 kahden vuoden sopimuksen Turkin Superliigassa pelanneen Antalyasporin kanssa. Ensimmäisellä kaudellaan Zitouni teki vain yhden maalin pelaamassaan 16 ottelussa. Antalyasporin pudotessa sarjatasoa alemmaksi Zitouni onnistui tällä kertaa maalinteossa 9 kertaa pelaamassaan 19 ottelussa, jonka myötä hän auttoi joukkuettaan nousemaan takaisin Turkin pääsarjaan kaudeksi 2008–2009.

Kesäkuussa 2012 Zitouni kertoi twitterissään sopimuksensa loppuneen turkkilaisseuran kanssa ja saaneen alustavasti tarjouksen entiseltä seuraltaan Espérancelta.

## Maajoukkueura
Ensiesiintymisensä maajoukkueessa Zitouni teki kesäkuussa 1999 Algeriaa vastaan. Hän oli mukana vuoden 2002 MM-kisoissa. Lisäksi Zitouni oli maansa paras maalintekijä vuoden 2004 Ateenan olympialaisissa.

## Saavutukset
### Seurajoukkueissa
* Tunisian-mestaruus (6): 1999, 2000, 2001, 2002, 2003, 2004
* Tunisian cup: 1999

### Henkilökohtaiset
* Tunisian pääsarjan paras maalintekijä: 2000 (19 maalia)
* Afrikan vuoden nuori pelaaja: 2000

## Tilastot

## Lähteet
* Weltfussball 

### Viitteet
Fob James

**Forrest Hood ”Fob” James, Jr.** (s. 15. syyskuuta 1934) on yhdysvaltalainen poliitikko. Hän oli vuosina 1979–1983 Alabaman kuvernööri demokraattien ja vuosina 1995–1999 republikaanien edustajana. 

James opiskeli 1950-luvulla yhdyskuntatekniikkaa Auburnin yliopistossa. Hän pelasi opiskeluaikanaan amerikkalaista jalkapalloa yliopistonsa joukkueessa ja vuonna 1956 kanadalaista jalkapalloa ammattilaissarja CFL:n Montreal Alouettesissa. Hän oli pelipaikaltaan keskushyökkääjä. Vuonna 1961 James perusti liikuntavälineitä valmistaneen yrityksen Healthdisc Inc., jonka nimeksi muutettiin myöhemmin Diversified Products. James jatkoi yrityksen johdossa vuoteen 1978.

## Lähteet
Viirikala

**Viirikala** (*Heniochus acuminatus*) on perhokaloihin kuuluva kala.

## Koko ja ulkonäkö
Viirikala voi kasvaa 25&nbsp;cm korkeaksi. Se on litteä, pitkänokkainen kala, jonka vartalo on pystysuunnassa mustavalkoraitainen. Selkäevän ulottuu kapeana viirinä pitkälle kalan taakse. Pyrstö ja taempi selkäevä ovat keltaiset. Sen erottaa melko samannäköisistä lajeista siitä että sarvikalalla  (*Zanclus cornutus*) on keltaisia raitoja myös vartalossa, kun taas sysiviirikala (*Heniochus diphreutes*) on vähemmän pyöreä, lyhytnokkaisempi, ja taempi musta raita sijaitsee eri lailla eviin nähden.

## Alkuperä
Viirikala on kotoisin Fidžiltä, Tahitilta ja Havaijilta sekä niiden väliseltä merialueelta.

## Käyttäytyminen
Viirikalat elävät näyttävissä parvissa. Jos akvaariossa haluaa pitää parvea, sen jäsenet on hankittava yhtä aikaa.

## Ravinto
Viirikala syö eläinplanktonia ja pieniä selkärangattomia, minkä takia se ei sovi riutta-akvaarioon. Meriakvaariossa se oppii yleensä syömään myös pakaste- ja kuivaruokaa.

## Lähteet

## Aiheesta muualla
*
H. Guy Hunt

**Harold Guy Hunt** (17. kesäkuuta 1933 &ndash; 30. tammikuuta 2009) oli yhdysvaltalainen republikaanisen puolueen poliitikko. Hän toimi Alabaman kuvernöörinä vuosina 1987–1993. 

Hunt syntyi Holly Pondissa, Alabamassa. Hän liittyi asevoimiin ja palveli Korean sodassa. Hän meni naimisiin Helen Chambersin kanssa vuonna 1951, ja pari sai neljä lasta. 

Hunt pantiin viralta vuonna 1993 väärinkäytösten johdosta. Vaimo Helenin kuoltua Hunt meni uusiin naimisiin vuonna 2005. Hän yritti huonolla menestyksellä paluuta politiikkaan. Hänellä todettiin keuhkosyöpä, johon hän lopulta kuoli.

## Lähteet
Jari Vanhala

**Jari Aarne Tyko Vanhala** (s. 29. elokuuta 1965 Helsinki) on entinen suomalainen jalkapalloilija. Hän oli pelipaikaltaan hyökkääjä. Vanhala tunnettiin erityisesti nopeudestaan.

Vanhala on Grankulla IFK:n kasvatteja. GrIFK:ssa hän voitti Ykkösen maalikuninkuuden vuonna 1990. Veikkausliiga-debyyttinsä Vanhala teki vasta vuonna 1991 25 vuoden iässä, kun hän siirtyi FF Jaroon tutkapariksi Aleksei Eremenkolle. Avauskaudellaan liigassa hän teki huikeat 19 maalia. 

Loistokausi Jarossa poiki siirron HJK:in. Klubissa hän pelasi kolme kautta voittaen Suomen mestaruuden kaudella 1992,  Suomen Cupin kaudella 1993 sekä Liigacupin. Hänet valittiin myös maajoukkueeseen ensimmäistä kertaa. Vuonna 1995 Vanhala palasi Jaroon ollen jälleen pietarsaarelaisten kantavia voimia. Vuonna 1996 Vanhala valittiin vuoden liigapelaajaksi. Vanhala kävi tämän jälkeen ulkomaillakin Bradford Cityn joukkueessa. Hän tosin pelasi vain yhdessä ottelussa.

1997 Vanhala palasi Helsinkiin Finnairin Palloilijoihin, jota hän edusti kaksi kautta. FinnPa-ura päättyi kuitenkin pettymykseen, kun seurasi putosi Veikkausliigasta 1998. Muutenkin kausi 1998 oli Vanhalalle pettymys. Vanhala ei saanut valmentaja Jari Rantasen luottamusta ja hän teki vain yhden maalin sillä kaudella. Tämän jälkeen Vanhala jatkoi liigauraansa vielä kauden, kun Timo Askolin houkutteli hänet FC Interiin. Interin jälkeen Vanhala jatkoi vielä kasvattajaseurassaan Grankulla IFK:ssa.

Maajoukkueessa Vanhala pelasi 23 ottelua ja teki kaksi maalia.

## Lähteet
Don Siegelman

**Donald Eugene "Don" Siegelman** (s. 24. helmikuuta 1946 Mobile, Alabama) on yhdysvaltalainen lakimies ja demokraattisen puolueen poliitikko. Hän toimi Alabaman kuvernöörinä 1999–2003. 

Siegelman valmistui Alabaman yliopistosta ja Georgetownin yliopistosta sekä opiskeli lisäksi Oxfordin yliopistossa. 

Siegelman on kuvernöörikautensa jälkeen joutunut vastaamaan syytteisiin muun muassa lahjonnasta. 

## Lähteet
Vienna International Centre

**Wienin kansainvälinen keskus** (; (VIC), tunnetaan myös nimellä **UNO-City**, on Itävallan pääkaupungin Wienin Donaustadtin kaupunginosassa sijaitseva rakennuskeskittymä. Se muodostettiin vuosina 1973–1979 itävaltalaisen arkkitehdin Johann Staberin suunnitelmien pohjalta. Keskittymään on sijoitettu Yhdistyneiden kansakuntien organisaatioiden tiloja.

Keskittymä koostuu kuudesta kaartuvamallisesta toimistotornitalosta, jotka ympäröivät sylinterimäistä konferenssirakennusta. Keskittymän rakennuksista korkein kohoaa 120 metrin korkeuteen, ja siinä on 28 kerrosta. Alueen eteläosaan on suunniteltu valmistuvan vuonna 2008 uusi konferenssirakennus. Vuonna 2005 keskittymässä aloitettiin asbestin poisto rakennuksista.
Palais Schwarzenberg

**Palais Schwarzenberg** on palatsimainen rakennus Itävallan pääkaupungin Wienin 3. kaupunginosassa eli Landstraßessa. Se on saanut nimensä Schwarzenbergin aatelissuvun mukaan, ja edustaa arkkitehtuurin barokin tyylisuuntaa. 

Palatsin rakennustyöt aloitettiin vuonna 1697 itävaltalaisen arkkitehdin Johann Lukas von Hildebrandtin johdolla, ja ne saatti päätökseen arkkitehti Johann Bernhard Fischer von Erlach vuonna 1728. Palatsissa sijaitsee nykyisin hotelli, ja rakennusta käytetään juhlatilaisuuksiin.

## Aiheesta muualla

* http://www.palais-schwarzenberg.com/
William Allen Egan

**William Allen Egan** (8. lokakuuta 1914 Valdez, Alaska – 6. toukokuuta 1984 Anchorage, Alaska) oli yhdysvaltalainen demokraattisen puolueen poliitikko.

Egan syntyi kuusilapsiseen perheeseen. Äiti kasvatti hänet isän kuoltua tapaturmaisesti vuonna 1920. Egan alkoi kiinnostua politiikasta valmistuttuaan high schoolista. Hän kuului vuosina 1940–1945 Alaskan territorion edustajainhuoneeseen. Hän istui edustajainhuoneessa vielä kolme kautta vuosina 1947–1953. Hän meni vuonna 1941 naimisiin Neva McKittrickin kanssa.

Egan valittiin Valdezin pormestariksi vuonna 1943. Hän pääsi vuonna 1953 Alaskan senaattiin. 

## Kuvernööri

Egan oli kampanjoinut Alaskan osavaltion aseman puolesta jo 1930-luvulta lähtien. Kun tämä toteutui 3. tammikuuta 1959, Egan nousi osavaltion ensimmäiseksi kuvernööriksi.

Egan jätti toimensa kuvernöörinä vuonna 1966, mutta tuli valituksi uudelleen 1970. Hän vetäytyi politiikasta kuvernööriyden päätyttyä vuonna 1974 ja kuoli keuhkosyöpään 69-vuotiaana Anchoragessa. 

Alaskalaiset viettävät 8. lokakuuta ”William Egan Dayta”. 

## Lähteet
Stellingwerfs

**Stellingwerfs** on hollannin alasaksan muoto, jota puhutaan Ooststellingwerfin ja Weststellingwerfin kunnissa Friisinmaalla, Alankomaissa. Vuonna 1999 ”kielen” puhujia oli 51&nbsp;000.

Joidenkin tarkkailijoiden mielestä stellingwerfs sisältyy veenkoloniaalsiin, jota on puhuttu Noordwolden kylässä Weststellingwerfissä. 

Monille alankomaalaisille stellingwerfs on helpoimmin luettavissa. Stellingwerfsiksi on modernia kirjallisuutta. 

Kuten Het Bildt ja Leeuwarden, niin myös Weststellingwerf ja Ooststellingwerf lukeutuvat niihin Friisinmaan kuntiin, joissa ei puhuta friisiä.

## Aiheesta muualla (stellingwerfsiksi)

* Stichting Stellingwerfs Eigen 
* Stichting Stellingwarver Schrieversronte
Jim Folsom, Jr.

**James Elisha ”Jim” Folsom, Jr.** (s. 14. toukokuuta 1949) on yhdysvaltalainen demokraattisen puolueen poliitikko, joka toimi Alabaman kuvernöörinä 1993–1995. Hän syntyi Montgomeryssä poliitikko Jim Folsomin (Sr.) pojaksi.

Folsom meni vuonna 1977 naimisiin Marsha Guthrien kanssa, ja parilla on kaksi lasta. Folsom on toiminut kahteen otteeseen, 1987–1993 ja 2007–2011, Alabaman varakuvernöörinä. Kuvernööriksi hän nousi huhtikuussa 1993, kun hänen edeltäjänsä Guy Hunt oli pantu viralta rikostuomion jälkeen. Folsom pyrki vuonna 1994 jatkokaudelle kuvernöörinä, mutta hävisi marraskuun vaalissa republikaanisen puolueen ehdokkaalle Fob Jamesille.

## Lähteet
Walter Joseph Hickel

**Walter Joseph ”Wally” Hickel** (18. elokuuta 1919 Ellinwood, Kansas, Yhdysvallat – 7. toukokuuta 2010 Anchorage, Alaska, Yhdysvallat) oli yhdysvaltalainen republikaanisen puolueen poliitikko.

Hickel valittiin Alaskan osavaltion toiseksi kuvernööriksi vuonna 1966. Hän erosi virastaan 1969 ja toimi vuoteen 1970 Yhdysvaltain sisäministerinä.

Hickel toimi jälleen Alaskan kuvernöörin virassa vuosina 1990–1994.

## Lähteet

## Aiheesta muualla
*
Keith Harvey Miller

**Keith Harvey Miller** (1. maaliskuuta 1925 Seattle – 2. maaliskuuta 2019 Anchorage) oli yhdysvaltalainen republikaanisen puolueen poliitikko. 

Alaskan kuvernööri Walter Joseph Hickel erosi virasta kesken kauden tammikuussa 1969, ja varakuvernöörinä toiminut Miller tuli hänen tilalleen aina joulukuuhun 1970 saakka. Häntä seurasi William Allen Egan.

## Lähteet
Johann Lukas von Hildebrandt

**Johann Lukas von Hildebrandt** (14. marraskuuta 1668 Genova – 16. marraskuuta 1745 Wien, Itävalta) oli italialaissyntyinen, pääosin Itävallassa vaikuttanut barokin ajan arkkitehti. Hän opiskeli Roomassa ja Piemontessa ja siirtyi vuonna 1696 Itävallan pääkaupunkiin Wieniin. Hildebrandt yhdisteli rakennuksissaan italialaisia ja ranskalaisia piirteitä. 

## Töitä
* Stadtpalais des Prinzen Eugen, Wien (1695–1698)
* Palais Schwarzenberg, Wien (1697–1723)
* Palais Kinsky, Wien (1713–1726)
* Ala-Belvederen linna, Wien (1714–1716)
* Ylä-Belvederen linna, Wien (1721–1723)
Jay Hammond

**Jay Sterner Hammond** (21. heinäkuuta 1922 Troy, New York – 1. elokuuta 2005) oli yhdysvaltalainen republikaanisen puolueen poliitikko. Hän toimi Alaskan kuvernöörinä 1974–1982.

Hammond syntyi New Yorkin osavaltiossa ja opiskeli Pennsylvanian valtionyliopistossa. Toisessa maailmansodassa palveltuaan hän muutti vuonna 1946 Alaskaan. 

Hammond aloitti Alaskassa poliittisen uransa, joka huipentui hänen kahdeksanvuotiseen kuvernööriyteensä. Hän esiintyi julkisuudessa vielä kautensa jälkeenkin: hän juonsi vuoteen 1992 televisiosarjaa *Jay Hammond's Alaska* ja julkaisi kaksi omaelämäkerrallista teosta. 

Hammond kuoli Alaskassa 83-vuotiaana. 

## Lähteet
Bill Sheffield

**William Jennings ”Bill” Sheffield** (26. kesäkuuta 1928 Spokane, Washington – 4. marraskuuta 2022 Anchorage, Alaska) oli yhdysvaltalainen demokraattisen puolueen poliitikko, joka toimi Alaskan kuvernöörinä vuosina 1982–1986. Häntä edelsi Jay Hammond ja seurasi Steve Cowper. 

## Lähteet
Suure-Jaani

**Suure-Jaani** () on Põhja-Sakalan kuntaan kuuluva noin tuhannen asukkaan epäitsenäinen kaupunki ja entinen kaupunki Viljandimaan maakunnassa noin 25 kilometriä Viljandista pohjoiseen. 

Suure-Jaanissa on pääasiassa omakotitaloasutusta. Suure-Jaanissa on pieni ostoskeskus ja kirjasto. Suure-Jaanin järven äärellä sijaitsee myös kirkko, joka on rakennettu 1300-luvulla. 

## Historiaa
Suure-Jaani perustettiin vuonna 1268. Suure-Jaani vihittiin kaupungiksi 1. toukokuuta 1938. Suure-Jaanin kaupunki ja kunta yhdistyivät 16.6.2005 uudeksi Suure-Jaanin kunnaksi ja Suure-Jaanin kaupungista tuli kunnan osa, epäitsenäinen kaupunki ().

Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin Põhja-Sakalan kunnaksi.

## Väestö
Vuonna 2011 Suure-Jaanin epäitsenäisessä kaupungissa oli 1 039 asukasta, joista 1 029 (99,0 %) oli virolaisia, 1 (0,1 %) venäläisiä ja 9 (0,9 %) muita kansallisuuksia.

## Ystävyyskaupungit
* Ulvila, Suomi


Suure-Jaani kirik 2.JPG| Suure-Jaanin kirkko.
Johann Köleri haud.JPG| Johann Kölerin hauta.
Suure-Jaani vallamaja 2013.JPG| Kunnan talo.
Suure-Jaani Vabadussõja mälestussammas 2008.JPG| Vapaussodan muistomerkki.
Suure-Jaani õigeusu kirik (kevad 2008).JPG| Ortodoksinen kirkko.


## Lähteet
*
*
*

### Viitteet

## Aiheesta muualla
Saharan eteläpuolinen Afrikka

**Saharan eteläpuolinen Afrikka** eli **Musta-Afrikka** on se osa Afrikkaa, joka sijaitsee Saharan autiomaasta etelään. Saharan eteläpuolinen Afrikka eroaa merkittävästi kulttuurillisesti Saharan siitä erottamasta Pohjois-Afrikasta. Viimeisen jääkauden loppumisesta lähtien alueita on Niilin laaksoa lukuun ottamatta erottanut Saharan autiomaa. Saharan eteläpuoliseen Afrikkaan voidaan laskea eri määritelmien mukaan yli 40 valtiota.

Alueen väkiluku on eri määritelmien mukaan 622–840 miljoonaa, ja se kaksinkertaistuu 25 vuodessa. Syntyvyys on keskimäärin 6,1 lasta naista kohden, ja lapsikuolleisuus on korkea.

Saharan eteläpuolinen Afrikka on ihmislajin alkukoti, ja sieltä, Etiopiasta, on löydetty ihmisen varhaisimmat fossiilit.

1800-luvulla Saharan eteläpuolinen Afrikka oli eurooppalaisille ja länsimaille ”pimeää Afrikkaa”, jota ei ollut tutkittu tai kartoitettu. Eurooppalaiset valloittivat suurimman osan mantereesta 1800-luvun kuluessa ensimmäiseen maailmansotaan päättyneellä valloituskaudella siirtomaikseen.

Saharan eteläpuolisessa Afrikassa on laajat luonnonvarat; toisaalta muita kuin mineraaleja on vaikea viedä maailmanmarkkinoille.

## Köyhyys
Saharan eteläpuolinen Afrikka on maailman köyhintä aluetta. Alueella on maailman vakavin AIDS-ongelma, ja vuoden 1997 lopussa HI-virusta kantoi 21 miljoonaa aikuista. Lisäksi sitä vaivaavat pitkään jatkuneet aseelliset konfliktit ja laaja korruptio.

### Kehitys
Tulot (GNI) henkeä kohden ovat moninkertaistuneet Saharan eteläpuolisessa Afrikassa: 137 Yhdysvaltojen nykydollaria vuonna 1962, 503 vuonna 2000 ja 1738 vuonna 2014. Eliniänodote oli 41, 51 ja 59 vuotta, vastaavasti. Koulussa käynti oli 82 % vuonna 2000 ja 98 % vuonna 2014. Väestönkasvu on kiihtynyt. Hiilidioksidipäästöt ovat alempia kuin 1980-luvulla.

## Katso myös
* Länsi-Afrikka
* Keski-Afrikka
* Itä-Afrikka
* Eteläinen Afrikka

## Lähteet

## Kirjallisuutta
* Teppo, Annika (toim.): *Afrikan aika. Näkökulmia Saharan eteläpuoliseen Afrikkaan*. Gaudeamus, 2011
Võhma

**Võhma** () on Põhja-Sakalan kuntaan kuuluva epäitsenäinen kaupunki ja entinen kaupunki Viljandimaan maakunnassa, Virossa. Sen asukasluku on 1&nbsp;493 (2010), pinta-ala 1,93 neliökilometriä ja asukastiheys 773,6 asukasta neliökilometrillä. Se sijaitsee maakunnan pohjoisreunalla Järvamaan maakunnan rajalla. Võhman kautta kulkee Tallinna–Viljandi-rautatie. Võhmassa asuu pääosin vironkielistä väestöä.

## Historia
Ensimmäisen kerran Võhma mainittiin vuonna 1583 nimellä Wechma, ja se kuului silloiseen Pilistveren kuntaan. Pysyvä rautatieyhteys Tallinna–Viljandi rakennettiin Võhman kautta vuonna 1900. Võhma tunnetaankin erityisesti rautatieasemastaan. Aseman rakentamisen jälkeen paikan kiinnostavuus asuinalueena lisääntyi ja sinne alkoi nousta omakotitaloja. Vuonna 1899 avattiin Võhman tori. Nykyään Võhma on palvelukeskus, jossa ihmiset käyvät töissä kauempaakin.
## Väestö
Vuonna 2011 Võhman kaupungissa oli 1 314 asukasta, joista 1 230 (93,6 %) oli virolaisia, 48 (3,7 %) venäläisiä ja 39 (3,0 %) muita kansallisuuksia.

## Lähteet

## Aiheesta muualla
Tapa (Viro)

**Tapa** () on epäitsenäinen kaupunki Virossa Länsi-Virumaalla Tapan kunnassa. Tapa sijaitsee parikymmentä kilometriä Rakverestä lounaaseen ja 80 kilometriä Tallinnasta kaakkoon.

Tapan pinta-ala on 17,41 neliökilometriä. Siellä asui vuoden 2015 alussa 5&nbsp;706 ihmistä. Asukastiheys oli 1.1.2015 328 asukasta neliökilometrillä. 

## Historia
Saksan joukot valtasivat Tapan kaupungin toisen maailmansodan aikana elokuussa 1941. Myöhemmin Neuvostoliitto pommitti kaupungin maan tasalle. Ainoa pommituksilta välttynyt rakennus oli Tapan apteekki. Muut rakennukset kärsivät vakavia vahinkoja ja tuhoutuivat pommituksissa jopa täysin. Sodan jälkeen kaupunki rakennettiin melkein kokonaan uudelleen. Tapa tunnetaan Virossa suuresta hautausmaastaan.

Viron historian tuhoisin lento-onnettomuus tapahtui 19. huhtikuuta 1977 Moen kylässä lähellä Tapaa. Tapaan matkalla olleen Neuvostoliiton ilmavoimien kuljetuskoneen maahansyöksyssä kuolivat kaikki 21 koneessa ollutta.

## Kaupunki
Ensimmäisen kerran Tapasta tuli kaupunki vuonna 1926.

Toisen kerran Tapasta tuli kaupunki vuonna 1993, mutta Tapan kaupunki sekä Saksin ja Lehtsen kunnat yhdistyivät vuonna 2005 Tapan kunnaksi. Vuoden 2017 kuntauudistuksessa Tamsalun kunta ja Tapan kunta yhdistettiin uudeksi Tapan kunnaksi. Tapan epäitsenäinen kaupunki on Tapan kunnan hallinnollinen keskus.

Neuvostoliiton armeijan jälkeensä jättämän Tapan sotilastukikohdan otti Viron puolustusvoimat käyttöönä itsenäistymisen jälkeen. Siellä toimii Viron puolustusvoimien ensimmäinen jalkaväkiprikaati ja sen esikunta. Lisäksi tukikohdassa on yli 1 500:n sotilaan kokoinen Naton taisteluosasto.  

## Väestö
Vuoden 2011 väestönlaskennan mukaan Tapan epäitsenäisessä kaupungissa oli 5 896 asukasta, joista 3 495 (59,3 %) oli virolaisia, 1 869 (31,7 %) venäläisiä ja 522 (8,9 %) muita kansallisuuksia.

## Liikenne
Tapa on rautateiden risteysasema, josta Tallinna–Narva-rautatieltä haarautuu rata Tarttoon. Valtatie 5 Pärnusta Rakvereen kulkee Tapan kautta.

## Muuta
Tapa on Akaan ystävyyskaupunki.

Virolaisen kaupunkitarinan mukaan kaupungissa neuvostoaikoina julkaistun *[[Edasi Kommunismile]]* -lehden nimi olisi ollut jonkin aikaa *Tapa Kommunist* () ja *Tapa Edasi* ().

## Lähteet

## Aiheesta muualla

*
* Tapan musiikkikoulun kotisivut
Kuorinka

**Kuorinka** on järvi Liperissä, valtatie 9:n ja valtatie 23:n. varrella.  Pinta-alaltaan se on noin 1300 hehtaaria. Järvi on erittäin kirkasvetinen, ja sen keskimääräinen näkösyvyys on 9 metriä. Sen keskisyvyys on 10 metriä ja suurin syvyys on 32 metriä.

Pohjois-Karjalan ympäristökeskuksen mukaan Kuorinka on kirkkautensa, karuutensa ja sijaintinsa vuoksi ainutlaatuinen järvi Pohjois-Karjalassa ja se on luontotyyppinsä (niukkaravinteiset järvet, joissa on runsaasti pohjaversoiskasvillisuutta) edustavimpia järviä koko Suomessa. Järvellä on suuri merkitys mm. kalastukselle ja muulle virkistyskäytölle. Veden laatu on erinomainen.

Kuorinka tunnetaan valtatie 9:n levähdyspaikastaan, joka on Itä-Suomen suosituimpia levähdyspaikkoja. Paikalla on laaja, matala uimaranta. Levähdyspaikalle kulkee jalankulun ja pyöräilyn väylä Joensuusta asti, ja väylä on muun muassa rullaluistelijoiden suosiossa.

## Lähteet
*Pohjois-Karjalan ympäristökeskuksen tiedot Kuoringasta
Thomas Edward Campbell

**Thomas Edward Campbell** (18. tammikuuta 1878 – 1. maaliskuuta 1944) oli yhdysvaltalainen republikaanisen puolueen poliitikko.

Campbell syntyi Prescottissa, Arizonassa. Hänet julistettiin Arizonan kuvernööriksi vuonna 1917, mutta korkeimmassa oikeudessa kiistelty vaalitulos kääntyi George W. P. Huntin hyväksi. Myöhemmin hän nousi Arizonan kuvernööriksi vuonna 1919 ja toimi virassa vuoteen 1923 saakka.

Campbell kuoli aivoverenvuotoon Phoenixissa, Arizonassa 1944.
Tony Knowles

**Anthony Carroll "Tony" Knowles** (s. 1. tammikuuta 1943, Tulsa, Oklahoma) on yhdysvaltalainen liikemies ja demokraattisen puolueen poliitikko. Hän toimi Alaskan yhdeksäntenä kuvernöörinä 1994–2002. Häntä edelsi Walter Joseph Hickel ja seurasi Frank Murkowski. 

Knowles valmistui Yalen yliopistosta vuonna 1968. Hän asuu Anchoragessa vaimonsa Susanin kanssa. Parilla on lapset Devon, Luke ja Sara. 

Knowles oli vuosina 1981–1987 Anchoragen pormestari ja asettui ensimmäistä kertaa ehdolle Alaskan kuvernööriksi vuonna 1990.

## Lähteet